Matt Guokas

Metju Džordžas „Metas“ Guokas vyresnysis (,  – ) – lietuvių kilmės JAV krepšininkas ir komentatorius.
 Biografija 
Gimė lietuvių emigrantų šeimoje. 1934 m. įstojo į Šv. Juozapo universitetą ir atstovavo universiteto „Hawks“ komandai. „Hawks“ komandoje laimėjo 54 iš 71 sužaistų rungtynių.Matt Guokas Sr., Voice Of Eagles; Ex-warrior , 2013 m. vasario mėn.

Prieš Antrąjį pasaulinį karą Guokas rungtyniavo Amerikos krepšinio lygos Vilks Bario „Barons“ klube. 1941–1945 m. žaidė tos pačios lygos Trentono „Tigers“ komandoje. Kitą sezoną atstovavo Amerikos krepšinio asociacijos (BAA) Filadelfijos „Warriors“ (dabar žinoma kaip „Golden State Warriors“) komandai, kuri 1947 m. tapo BAA čempione, vidutiniškai pelnydamas po 1,7 taško per rungtynes.

Automobilių avarijoje netekęs dešinės kojos, Guokas pradėjo komentuoti rungtynes ir 1953–1985 m. dirbo Nacionalinės futbolo lygos (NFL) Filadelfijos „Eagles“ komandos komentatoriumi. 1965–1966 m. taip pat buvo Filadelfijos „Phillies“ beisbolo rungtynių „Connie Mack“ stadione komentatorius.

Sūnus Matt Guokas Jr. 1966–1976 m. rungtyniavo NBA, vėliau treniravo Filadelfijos „76ers“ ir Orlando „Magic“ ekipas, dirbo NBA komentatoriumi NBC ir kituose sporto tinkluose.

Tėvas ir sūnus Guokai – pirmasis šeimyninis duetas, kuriame ir tėvas, ir sūnus tapo čempionais; vėliau tai pakartojo Bariai (Rick Barry ir Brent Barry), Voltonai (Bill Walton ir Luke Walton), Tompsonai (Mychal Thompson ir Klay Thompson) ir Peitonai (Gary Payton ir Gary Payton II). 

 Statistika 

 BAA 
 Reguliarusis sezonas 
 Metai Komanda     1946–47†Filadelfija 47  .269  .553  .2  1.7 Karjera 47  .269  .553  .2  1.7
 Atkrintamosios varžybos 
 Metai Komanda     1947†Filadelfija 8  .111  .400  .0  .5 Karjera 8  .111  .400  .0  .5
 Apdovanojimai ir pasiekimai 
 BAA 

 BAA čempionas (1947 m.)
 Išnašos 

 Nuorodos 
 Matt Guokas profilis „Basketball Reference“ 
 Matt Guokas profilis „NBA.com“ 
 Matt Guokas profilis „Proballers“
 Matt Guokas profilis „RealGM“

Kategorija:JAV krepšininkai
Kategorija:JAV lietuviai